Τη μαζική επίθεση που δέχθηκαν το βράδυ της Παρασκευής οι συνοριοφύλακες στις Καστανιές Εβρου από ανθρώπους που επιχειρούσαν να περάσουν παράνομα στην Ελλάδα από την τουρκική πλευρά αποτυπώνει βίντεο που δόθηκε στη δημοσιότητα.

Οπως φαίνεται στο βίντεο οι μετανάστες πετούσαν πυρακτωμένα ξύλα, πέτρες ακόμη και δακρυγόνα τουρκικής προέλευσης προς τις δυνάμεις της Αστυνομίας.

Σύμφωνα με πληροφορίες επρόκειτο για άνδρες 18-25 ετών.

Δείτε το βίντεο

Στο μεταξύ σε ανάρτησή του στο Twitter ο ανταποκριτής του Spiegel στην Ελλάδα ανέβασε ένα βίντεο όπου φαίνεται το συγκεντρωμένο πλήθος μεταναστών στις Καστανιές Εβρου ενώ κάνει το σχόλιο ότι «αναβιώνει ο εφιάλτης της Ειδομένης».

Αναρωτιέται επίσης εάν είναι τόσο δύσκολο να δώσει η Κομισιόν και η Frontex ένα χέρι βοηθείας στην Ελλάδα.